## Naredba o potvrđivanju određenih trećih zemalja i određenih područja o trećim zemljama kao nezaraženih štetnim organizmima Xanthomonas campestris (svim sojevima patogenim za rod Citrus), Cercospora angolensis Carv. et Mendes i Guignardia citricarpa Kielly (svim sojevima patogenim za rod Citrus)

### NN 156/2009 (29.12.2009.), Naredba o potvrđivanju određenih trećih zemalja i određenih područja o trećim zemljama kao nezaraženih štetnim organizmima Xanthomonas campestris (svim sojevima patogenim za rod Citrus), Cercospora angolensis Carv. et Mendes i Guignardia citricarpa Kielly (svim sojevima patogenim za rod Citrus)

MINISTARSTVO POLJOPRIVREDE, RIBARSTVA I RURALNOG RAZVOJA

3904

Na temelju članka 84. stavka 3. Zakona o biljnom zdravstvu (»Narodne novine«, br. 75/05), ministar poljoprivrede, ribarstva i ruralnog razvoja donosi

NAREDBU

O POTVRĐIVANJU ODREĐENIH TREĆIH ZEMALJA I ODREĐENIH PODRUČJA U TREĆIM ZEMLJAMA KAO NEZARAŽENIH ŠTETNIM ORGANIZMIMA Xanthomonas campestris (SVIM SOJEVIMA PATOGENIM ZA ROD Citrus), Cercospora angolensis Carv. et Mendes I Guignardia citricarpa Kiely (SVIM SOJEVIMA PATOGENIM ZA ROD Citrus)[[1]](#footnote-29081-1)

I.

1. Radi primjene odredbe Priloga 4., Popisa IV., dijela A, odjeljka I., točke 16.2. Pravilnika o mjerama za sprječavanje unošenja i širenja organizama štetnih za bilje, biljne proizvode i druge nadzirane predmete i mjerama suzbijanja tih organizama[[2]](#footnote-29081-2) (»Narodne novine«, br. 74/06) (u daljnjem tekstu: Pravilnik), potvrđuju se kao nezaražene štetnim organizmom Xanthomonas campestris (svim sojevima patogenim za rod Citrus) sljedeće treće zemlje:

(a) sve treće zemlje u Europi u kojima se uzgaja bilje iz roda Citrus L., Fortunella Swingle, Poncirus Raf. i njihovi križanci (u daljnjem tekstu: agrumi) te Alžir, Egipat, Izrael, Libija, Maroko, Tunis i Turska;

(b) Afrika: Južnoafrička Republika, Gambija, Gana, Gvineja, Kenija, Sudan, Svazi i Zimbabve;

(c) Srednja i Južna Amerika i Karibi: Bahami, Belize, Čile, Kolumbija, Kostarika, Kuba, Ekvador, Honduras, Jamajka, Meksiko, Nikaragva, Peru, Dominikanska Republika, Sveta Lucija, Salvador, Surinam i Venezuela;

(d) Oceanija: Novi Zeland.

2. Radi primjene odredbe Priloga 4., Popisa IV., dijela A, odjeljka I. točke 16.2. Pravilnika2, potvrđuju se kao nezaražena štetnim organizmom Xanthomonas campestris (svim sojevima patogenim za rod Citrus) sljedeća područja:

(a) Australija: Novi Južni Wales, Južna Australija i Victoria;

(b) Brazil, isključujući države Rio Grande do Sul, Santa Catarina, Paraná, São Paulo, Minas Gerais i Mato Grosso do Sul;

(c) Sjedinjene Američke Države: Arizona, Kalifornija, Guam, Havaji, Louisiana, Sjeverni Marijanski Otoci, Portoriko, Američka Samoa, Teksas i Američki Djevičanski Otoci;

(d) Urugvaj, isključujući departmane Salto i Rivera te dio departmana Paysandu sjeverno od rijeke Chapicuy.

II.

Radi primjene odredbe Priloga 4., Popisa IV., dijela A, odjeljka I., točke 16.3. Pravilnika2, potvrđuju se kao nezaražene štetnim organizmom Cercospora angolensis Carv. et Mendes sljedeće treće zemlje:

(a) sve treće zemlje u kojima se uzgajaju agrumi: u Sjevernoj, Srednjoj i Južnoj Americi, Karibima, Aziji, isključujući Jemen, te Europi i Oceaniji;

(b) sve treće zemlje u Africi u kojima se uzgajaju agrumi, isključujući Angolu, Kamerun, Srednjoafričku Republiku, Demokratsku Republiku Kongo, Gabon, Gvineju, Keniju, Mozambik, Nigeriju, Ugandu, Zambiju i Zimbabve.

III.

1. Radi primjene odredbe Priloga 4., Popisa IV., dijela A, odjeljka I., točke 16.4. Pravilnika2, potvrđuju se kao nezaražene štetnim organizmom Guignardia citricarpa Kiely (svim sojevima patogenim za rod Citrus) sljedeće treće zemlje:

(a) sve treće zemlje u kojima se uzgajaju agrumi u Sjevernoj, Srednjoj i Južnoj Americi, isključujući Argentinu i Brazil, te Karibima i Europi;

(b) sve treće zemlje u Aziji u kojima se uzgajaju agrumi, isključujući Butan, Kinu, Indoneziju, Filipine i Tajvan;

(c) sve treće zemlje u Africi u kojima se uzgajaju agrumi, isključujući Južnoafričku Republiku, Keniju, Mozambik, Svazi, Zambiju i Zimbabve;

(d) sve treće zemlje u Oceaniji u kojima se uzgajaju agrumi, isključujući Australiju i Vanuatu.

2. Radi primjene odredbe Priloga 4., Popisa IV., dijela A, odjeljka I., točke 16.4. Pravilnika2, potvrđuju se kao nezaražene štetnim organizmom Guignardia citricarpa Kiely (svim sojevima patogenim za rod Citrus) sljedeće treće zemlje:

(a) Južnoafrička Republika: Zapadni Cape; Sjeverni Cape: sudski okruzi Hartswater i Warrenton;

(b) Australija: Južna Australija, Zapadna Australija i Sjeverni teritorij;

(c) Kina: sva područja, isključujući Sichuan, Yunnan, Guangdong, Fujian i Zhejiang;

(d) Brazil: sva područja, isključujući države Rio de Janeiro, São Paulo i Rio Grande do Sul.

IV.

Ova Naredba stupa na snagu danom pristupa Republike Hrvatske Europskoj uniji.

Klasa: 011-02/09-01/267

Urbroj: 525-02/09-8

Zagreb, 18. prosinca 2009.

Ministar poljoprivrede,
ribarstva i ruralnog razvoja
Petar Čobanković, v. r.

[[1](#footnote-29081-1-backlink)] Naredbom se preuzimaju odredbe Odluke Komisije 2006/473/EZ od 5. srpnja 2006. o potvrđivanju određenih trećih zemalja i određenih područja u trećim zemljama kao nezaraženih štetnim organizmima Xanthomonas campestris (svim sojevima patogenim za rod Citrus), Cercospora angolensis Carv. et Mendes i Guignardia citricarpa Kiely (svim sojevima patogenim za rod Citrus)

[[2](#footnote-29081-2-backlink)] Pravilnikom se preuzimaju odredbe Direktive Vijeća 2000/29/EZ od 8. svibnja 2000. o mjerama zaštite od unošenja u Zajednicu organizama štetnih za bilje ili biljne proizvode i njihova širenja unutar Zajednice

Naredba, NN 156/2009-3904